מנהלת החרדים הצבאית

מנהלת החרדים הצבאית (בראשי תיבות: מח"ץ) היא היחידה הצבאית המופקדת על שירות החרדים בצה"ל, כסמכות מקצועית בתחום הליך גיוס החרדים לצה"ל, הכתבת מדיניות והכשרות מקצועיות המיועדות לחיילים החרדים. המנהלה שייכת לחטיבת תכנון ומנהל כח האדם (חתומכ"א) והיא תחת פיקוד אגף כוח האדם.
היחידה הוקמה ב-6 בדצמבר 2017 על מנת להוות כגוף מטכ"לי אשר מספק מענה מוסדר בנושא שירות החרדים בצה"ל לציבור החרדי, גופים אזרחיים ולאגפים ולזרועות בצה"ל.

היסטוריה
בשנת 2007 הוקם מדור 'שילוב חרדים' בענף תכנון כוח אדם סדיר באגף כוח האדם, והיווה כמדור אשר מתכלל ומתכנן את תחום גיוס החרדים לצה"ל בהתאם למסלולי השירות. בשנת 2017, הוחלט להקים גוף מטכ"לי אשר יספק מענה לצורכי הציבור החרדי והיחידות בצה"ל בנושא מסלולי השירות החרדיים.

ב-6 בדצמבר 2017 נפתחה מנהלת החרדים הצבאית תחת חטיבת תכנון ומנהל כוח אדם באגף כוח האדם, והוכפפו לתחום אחריותה מדיניות שירות החרדים בצה"ל ופיקוחה מחיל הרבנות הצבאית, ופרויקט 'שנת המשימה' (כיום שנת מעו"ף) מפיקוד מרכז. בראשית הקמת המנהלה עמד בראשה רמ"ד שילוב חרדים, רס"ן אמיר ווקנין ושימש כממלא מקום ראש המנהלה, עד כניסת סא"ל תלם חזן לתפקיד ב-3 באוקטובר 2018. ב-11 בנובמבר 2024 פורסם בגלי צהל כי צה״ל מקדם מהלך לפירוק הגוף.

מבנה
מדור גיוס - המדור מתכלל את תחום גיוס החרדים לצה"ל מול לשכות הגיוס והאגפים והזרועות בצה"ל, ואמון על הנגשת המידע ותיווך בין צה"ל למועמדים לשירות ביטחון מן הציבור החרדי בשיתוף עם יחידת מיטב.
תא חרב - התא האמון על תכלול תחום גיוס החרדים למסלול הלחימה ותומכי הלחימה 'חרב' (לשעבר נקרא בשם 'נצח'). מסלול זה מיועד למועמדים לשירות ביטחון מן הציבור החרדי בגילי 18 - 21 שאינם נשואים. תחת מסלול גיוס זה נמצאות היחידות גדוד נצח יהודה, פלגת הנגב בחיל האוויר פלוגת תומר בחטיבת גבעתי ופלוגת ח"ץ בחטיבת הצנחנים ומסלולי תומכ"ל נוספים באגפים ובזרועות.
תא מגן - התא אמון על תכלול תחום גיוס החרדים למסלול העורפי 'מגן' (לשעבר נקרא בשם 'שח"ר'). מסלול זה מיועד למועמדים לשירות ביטחון מן הציבור החרדי נשואים בגילי 21 - 26.
תא מוסדות ואקדמיזציה - התא האמון על הקשר בין צה"ל למוסדות החינוך החרדיים ומסלול "דרך חיים" (ישיבות הסדר חרדיות), בנוסף התא מתכלל את תחום האקדמיזציה בצה"ל עבור המועמדים לשירות ביטחון מן המגזר החרדי.

מדור מדיניות ונהלים - המדור אמון על הכתבת מדיניות שירות החרדים בצה"ל, המסדירה את הנהלים ואת ההתאמה במסגרות צבאיות בהתאם למסלול השירות של החייל החרדי, בנושאים השונים כגון: כשרות, אופי סביבת השירות ומגדריות וכו'. המדור מקיים פעולות הסברה לסגל הפיקודי ועורך ביקורות אכ"א להטמעת המדיניות בקרב היחידות בהם משרתים חרדים בצה"ל. בנוסף, מפעיל המדור תא פניות טלפוני ואינטרנטי לחייל החרדי בצה"ל, אשר מספק מענה לצורכי החייל החרדי ומסייע לו בנושאים השונים מול היחידות השונות בצה"ל בהתאם למדיניות.
מדור הכשרות - המדור מפעיל את פרויקט שנת מעו"ף (מצוינות, עתיד ופיתוח אישי) אשר במסגרתו חיילים חרדים עוברים קורסים מקצועיים לקראת שיבוץ לתפקיד בצה"ל או השלמת השכלה לקראת השחרור והכנה לאזרחות בהתאם למסלול שירותם תחת מכללות אזרחיות המתואמות לאורח החיים החרדי.

 תא חרב 
תא חרב הוא התא האמון על תכלול תחום גיוס החרדים למסלול הלחימה ותומכי הלחימה 'חרב' (לשעבר נקרא בשם 'נצח'). מסלול זה מיועד למועמדים לשירות ביטחון מן הציבור החרדי בגילי 18 - 21 שאינם נשואים. תחת מסלול גיוס זה נמצאות היחידות גדוד נצח יהודה, פלגת הנגב בחיל האוויר פלוגת תומר בחטיבת גבעתי ופלוגת ח"ץ בחטיבת הצנחנים ומסלולי תומכ"ל נוספים באגפים ובזרועות. המסלולים הוקמו על ידי צה"ל בשיתוף עם רבני עמותת נצח יהודה ואגף הנוער והנחל (הביטחוני חברתי) במשרד הביטחון, על מנת לאפשר לחרדים לשלב שירות צבאי קרבי עם המשך השמירה על אורח חייהם.

 מסלולים קרביים 
ממוזער|140x140 פיקסלים|סמל גדוד נצח יהודה (97)

 נצח יהודה 
גדוד נצח יהודה (גדוד 97) הוא גדוד חי"ר המשתייך לחטיבת כפיר של חיל הרגלים הגדוד נקרא בעבר הנח"ל החרדי, משום שהיה שייך לחטיבת הנח"ל. מקור השם "נצ"ח יהודה" בראשי תיבות של "נוער צבאי חרדי" ובשמו של המייסד יהודה דובדבני.

מסלול “נצח יהודה” כולל שירות בצה"ל במשך שנתיים, ושנה שלישית המוקדשת ללימודי מקצוע, השלמת בגרות או מכינה קדם אקדמית במטרה לשלב את הבוגר באופן מיטבי בחברה הישראלית תוך שימור הערכים שאיתם גדל.
שמאל|ממוזער|145x145 פיקסלים|סיכת לוחם 'מגן הנגב'

 מגיני הנגב 
פלגת נגב היא פלוגה קרבית ייחודית ממערך האבטחה הפיזית של חיל האוויר. הפלגה שהוקמה ב-2010 אמונה על הגנה של נכסים אסטרטגיים למדינת ישראל ובייחוד הגנה על בסיס חיל האוויר נבטים בנגב. לוחם בפלגה יוכשר ברמת רובאי 03 במשך כשלושה וחצי חודשים. היוצאים לקורס מ"כים ישלימו את ההכשרה לרמת רובאי 06.

לוחמי היחידה מבצעים אחת לארבעה חודשים תעסוקה מבצעית באיו"ש. המוטו של היחידה הוא "אֶרְדּוֹף אוֹיְבַי וְאַשִּׂיגֵם וְלֹא אָשׁוּב עַד כַּלּוֹתָם" (תהילים י"ח). משפט הקיום של הפלוגה הוא "מגינים על האוויר ביבשה".

 פלוגת תומר 

ממוזער|148x148 פיקסלים|סמל פלוגת תומר בגדוד רותם של חטיבת גבעתי
פלוגת תומר היא אחת מהפלוגות שבגדוד רותם שבחטיבת גבעתי. הפלוגה הוקמה בשנת 2014, מתוך מטרה להיות מותאמת לשירות הלוחם החרדי ולתת לו מעטפת מלאה ואף ליווי דתי העונים לכל צרכיו. הטירונות בפלוגת תומר כוללת מסלול הכשרה האורך כ-8 חודשים בבא"ח גבעתי, במהלכו עוברים הלוחמים הכשרת רובאי 07. לאחר מכן שירות כלוחמי חטיבת גבעתי למשך 16 חודשים.

 פלוגת ח"ץ 

טקסט=מוענקת החל ממחזור מרץ 2019 ללוחמים שסיימו את מסלול בחטיבה, מחליפה את הסיכה הישנה שהוענקה ללוחמים עד מחזור נובמבר 2018.|ממוזער|100x100 פיקסלים|סמל פלוגת ח"ץ בגדוד 202 של חטיבת הצנחנים
פלוגת ח"ץ (ראשי תיבות: חרדים צנחנים) היא אחת מהפלוגות של גדוד "צפע" 202 של חטיבת הצנחנים. הפלוגה הוקמה בנובמבר 2016 מתוך מטרה להיות מותאמת לשירות הלוחם החרדי ולתת לו מעטפת מלאה ואף ליווי דתי העונים לכל צרכיו.

על מנת להתגייס לשירות בפלוגת ח"ץ יש לעבור תחילה גיבוש צנחנים. במידה והמלש"ב עבר את הגיבוש בהצלחה, יתגייס לפלגה ויתחיל מסלול הכשרה אשר אורכו כ-8 חודשים ובמהלכו יעבור הכשרת רובאי 07 בבא"ח צנחנים. עם סיום המסלול ישרתו הלוחמים כ-16 חודשים.

 מסלולים תומכי לחימה 
מסלולים אלה מיועדים לבעלי פרופיל 64 ומטה: מפעילי צמ"ה, חשמלאים ורתכים בחיל האוויר; טכנאי אלקטרואופטיקה ומכונאי רכב בחיל הטכנולוגיה והאחזקה; הנדסאי תעשייה וניהול, עיבוד שבבי וניהול מלאי במש"א 7000 בתל השומר.

מפקדי מנהלת החרדים הצבאית לאורך השנים
 מפקד  תקופה  הערות רס"ן אמיר ווקנין 2017 - 2018  רמ"ד שח"ר עד הקמת המנהלה, שימש כממלא מקום. סא"ל תלם חזן  2018 - 2020  לשעבר מג"ד נצח יהודה וסמח"ט צנחנים.רס"ן שמשון קליין  2020 - 2021  לשעבר רמ"ד מדיניות ופרט. שימש כממלא מקום למספר חודשים.סא"ל במיל' אמיר זוזוט  2021 - מכהן  לשעבר ראש ענף כשרות ברבנות הצבאית.

גלריה

ראו גם
 גיוס לצה"ל
 חוק שירות ביטחון
 ישיבות ההסדר
 שלב ב'
 תחל'ס – תוכנית חרדים לסדיר
 גדוד נצח יהודה (לשעבר הנח"ל החרדי) – גדוד ח"יר חרדי קרבי בחטיבת כפיר
 חטיבת חשמונאים – חטיבת חי"ר קרבי חרדית סדירה
 פלגת ח"ץ (חרדים צנחנים) – פלגת ח"ץ בחטיבת הצנחנים

 קישורים חיצוניים 

 אתר שירות החרדים בצה"ל

 הערות שוליים 

קטגוריה:אגף כוח האדם
קטגוריה:גיוס בני ישיבות לצה"ל